Jauntukums
Jauntukums ir Tukuma pilsētas daļa, kas atrodas Tukuma dienvidaustrumos, tā tapusi uzreiz pēc Otrā pasaules kara un tika izmantota kā armijas priekšpilsēta, kur dzīvoja Tukuma gaisa bāzē dienošie padomju armijas virsnieki. Jauntukumu arī sauca par Tukumu-III padomju militārās dislokācijas dēļ. Vietējie to dēvē arī par kara pilsētiņu jeb „gorodoku”. Jauntukumā apskatāmas 1950. gados celtās “hruščovku” ēkas, kā arī 1980. gados būvētās modernā kvartāla ēkas. Ielu nosaukumi, kā Aviācijas, Parādes un Telegrāfa ielas, liecina par saistību ar armiju šajā pilsētas daļā.